Tarybos reglamentas (EEB) Nr. 3539/73
1973 m. gruodžio 18 d.
dėl importo mokesčių, gautų iš mažų nekomercinių žemės ūkio produktų ir prekių siuntų, įvežamų pagal Reglamentą (EEB) Nr. 1059/69, dydžio
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 43 ir 235 straipsnius,
atsižvelgdama į 1972 m. sausio 22 d. pasirašytą Aktą [1], kuris yra naujų valstybių narių stojimo į Europos ekonominę bendriją ir Europos atominės energijos bendriją sutarties priedas, ypač į jo 62 straipsnio 1 dalį,
atsižvelgdama į Komisijos pasiūlymą,
atsižvelgdama į Europos Parlamento nuomonę,
kadangi bendrojo muitų tarifo II skirsnio B dalies parengtinės nuostatos, pateiktos 1968 m. birželio 28 d. Tarybos reglamento (EEB) Nr. 950/68 [2] su paskutiniais pakeitimais, padarytais Reglamentu (EEB) Nr. 2260/73 [3], priede, numato, kad tais atvejais, kai suinteresuotoji šalis nereikalauja taikyti įprastąjį tarifą, imamo muito mokesčio dydis turi būti vienoda 10 % dydžio ad valorem norma prekėms, siunčiamoms mažomis siuntomis privatiems asmenims su sąlyga, kad toks importas nėra komercinio pobūdžio;
kadangi yra naudinga ir įmanoma nesukeliant grėsmės bendrosios žemės ūkio politikos tikslams, vadovaujantis tais pačiais metodais, surinkti kitus importo mokesčius už žemės ūkio produktus bei tam tikras prekes, įvežamas pagal mainų sistemą, nustatytą 1969 m. gegužės 28 d. Tarybos reglamentu (EEB) Nr. 1059/69 [4], nustatančiu prekybos tvarką, taikytiną kai kurioms prekėms, gautoms perdirbus žemės ūkio produktus, su paskutiniais pakeitimais, padarytais Reglamentu (EEB) Nr. 1491/73 [5];
kadangi tas pats sandoris gali būti kelių skirtingų mokesčių surinkimo pretekstu; kadangi tam, kad vienodo tarifo mokesčio sistema galėtų pasiekti savo tikslus, visai tų mokesčių visumai yra būtina taikyti tokį patį vienodo tarifo mokestį,
PRIĖMĖ ŠĮ REGLAMENTĄ:
1 straipsnis
1. Mažų nekomercinių siuntų, nurodytų bendrojo muitų tarifo parengtinių nuostatų, pateikiamų Reglamento (EEB) Nr. 950/68 priede, II skirsnio B dalies 2 punkte atveju vienodo tarifo mokestis, nurodytas minėto II skirsnio B dalies pirmoje pastraipoje, surenkamas importo mokesčių, kaip nustatyta bendrosios žemės ūkio politikos sistemoje, ir mokesčių, numatytų dėl Reglamente (EEB) Nr. 1059/69 nurodytų prekių, vietoje.
2. Kai tas pats sandoris leidžia surinkti kelis skirtingus mokesčius, visų surenkamų mokesčių dydis yra straipsnio 1 dalyje nurodytas vienodo tarifo mokestis.
3. Vis dėlto straipsnio 1 dalis netaikoma tada, jei, prieš apmokestinant tokias prekes ir žemės ūkio produktus minėtais vienodo tarifo mokesčiais, adresatas prašo jiems taikyti atitinkamus importo mokesčius.
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1973 m. gruodžio 18 d.